વડોદરાઃ કેન્દ્રની ભાજપા સરકાર દ્વારા રાફેલ ફાઇટર એરક્રાફ્ટ ખરીદીમાં આચરવામાં આવેલા કરોડો રૂપિયાના કૌભાંડના વિરોધમાં શહેર કોંગ્રેસ દ્વારા આજે વિશાળ રેલી કાઢીને જિલ્લા કલેક્ટરને આવેદન પત્ર આપવામાં આવ્યું હતું. વિર શહિદ ભગતસિંહ ચોક ખાતેથી રાફેલ કૌંભાડ અને ભાજપા વિરોધી પોસ્ટરો, બેનરો સાથે નીકળેલી વિશાળ રેલીએ શહેરના માર્ગો ઉપર ભારે આકર્ષણ જમાવ્યું હતું. રેલીના પગલે ટ્રાફિક વ્યવહાર પણ ખોરવાઇ ગયો હતો.